Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt jüngerluse teemal,
olles rääkinud asjadest, mis on täiega radikaalsed.
Asjadest, mida iga kristlane peaks teadma,
aga mida kahjuks pole esitletud selliselt.
Tavainimest on õpetatud tulema Jeesuse juurde,
ja võtma Ta oma Päästjana vastu,
et mitte sattuda surres põrgusse, vaid taevasse.
Inimene saabki päästetud, kuid jääb siis toppama,
andes oma parima, et kulgeda kuidagi läbi elu
ja oodates, millal kord ometi taevasse jõuda.
Piibel aga ei õpeta üldse nii.
Piibe ütleb, et me peaks olema jüngrid.
Olen lugenud teatud piiblisalme, võttes need siinkohal veelkord kokku.
Võrdlesin Luuka 14:26-33 Matteuse 10:37-38'ga.
Kui te seda ei kuulnud, palun lugege ise tagantjärgi,
sest Jeesus ütleb seal 3 korda,
et kui me ei tee neid asju, ei saa me ka olla Tema jüngrid.
Enam selgemini ei anna öeldagi.
Samas aga ei räägi kogudus midagi jüngerdamisest,
vaid lihtsalt pöördumisest ja elus parimal moel kulgemisest,
kuniks pääsed kord taevasse, kus kõik on imeline.
Tänu sellele on meil kristlasi,
kes elavad täiega alla selle, mis Jumalal on neile varuks
ja kes on ka samas väga nadiks tunnistuseks,
kuna nad ei oma seda ülikülluslikku elu,
mida Jumal on meile plaaninud.
Nii teeb see kahju kristlasele endale,
aga kogu Jumalariigile, jättes sellest kehva mulje.
Kuid see pole see, mida Jeesus käskis meil teha.
Kogudus on otsekui lahterdanud kristlased ära,
öeldes: "Siin on miinimumprogramm taevasse jõudmiseks."
Ma ei tea täpset arvu,
kuid usun, et 50-90% nn kristlastest täidabki vaid miinimumprogrammi,
et jõuda taevasse,
jättes jüngriks olemise ja iseenda paljundamise
jumalasulaste hooleks.
Oleme kogudustena leppinud sellega, et on nii nagu on,
samas kui Jeesus ei õpetanud kunagi midagi sellist.
Jeesus ütles Matteuse 28:19-20, et peame tegema jüngreid,
õpetades neid pidama kõike, mida Tema on meid käskinud.
Tema korraldus oli teha jüngreid, mitte vastpöördunuid.
Ja siis Ta ütles Luuka 14:26-27 kolm korda:
"Kuniks te ei vihka kõiki erinevaid suhteid oma elus
ja isegi omaenda elu,
ei saa te olla mu jüngrid.
Ja kui te ei võta oma risti ega järgne mulle,
ei saa te olla mu jüngrid.
Ja kui te ei hülga kõike, mis teil on, ei saa te olla mu jüngrid."
Ma ei tea, kuidas enam selgemini seda öelda?
Kahjuks aga pole enamus kristlasi jüngrid
ja see pole nende eesmärkki.
Või nad ütlevad vaid mööda minnes: "Oo, me oleme Jeesuse jüngrid!",
ajades samas ikka oma asja, hülgamata kõike muud.
Me ei armasta Jumalat rohkem kui iseennast, oma lapsi ja oma peret,
aga väidame ikka, et oleme Jeesuse jüngrid.
Jeesus aga annab meile jüngri tõelise definitsiooni.
Piiblis on palju kirjakohti selle kohta.
Kirjakohti, mis räägivad raskustes vastu pidamisest.
2. Timoteose 2:3:
"Kannata koos minuga kurja nagu Kristuse Jeesuse tubli sõdur!"
See salm on kohe peale seda, kus Paulus õhutab meid õpetama teisi
ja ühtlasi siis taluma ka raskusi.
Jeesus ütleb Matteuse 10:24-25:
"Ei ole jünger üle õpetajast ega teenija üle oma isandast.
Jüngrile olgu küllalt, et tema saab selliseks nagu ta õpetaja
ja teenija nagu ta isand.
Kui nad pereisandat on kutsunud Peltsebuliks,
kui palju enam siis tema peret!"
Tagakius on osa jüngriks olemisest.
2. Timoteose 3:12 on öeldud:
"Ja kõiki, kes tahavad elada jumalakartlikult Kristuses Jeesuses,
kiusatakse taga."
Nii võiks ka öelda:
"Kõiki, kes on tõelised jüngrid, kiusatakse taga."
Kui sa ei koge tagakiusu tänu Jumalale pühendumisele -
tänu sellele, kuidas Jumal mõjutab su arvamusi, tegusid ja sõnu,
siis järelikult ei ole sa jünger ega ela jumalakartlikku elu.
Sest jüngrina kogeksid raudselt tagakiusu.
Kui sa pole kunagi saatanaga kokku põrganud,
siis järelikult liigute ühes suunas.
Vastuvoolu ujudes koged raudselt vastuseisu.
Surnud kalad võivad minna allavoolu,
aga vastu voolu ujumine nõuab pingutust
ja seisukoha võttu selles osas, Kellesse ja mida sa usud.
Osa inimesi ütleb:
"Ma ei taha oma usuga nii kaugele minna."
Kuid tuginedes neile salmidele pole sa siis ka jünger,
kuigi just selleks on Jumal sind kutsunud.
On kurb, et kogudus on need asjad ära lahterdanud
ja öelnud, et miinimum on OK.
"Sa ei peagi olema liiga pühendunud, sest see on juba fanaatikutele."
Ei, see on jüngritele, kes kõik kristlased peaksid olema.
Peame olema nii pühendunud,
et oleme valmis isegi kannatama oma usu pärast
või tegema, mida iganes.
Mina ja mu abikaasa
kohtusime nädal tagasi ühe naisega me piiblikoolist,
kes on käinud seal 2 aastat.
Ma ei kritiseeri teda ega oma midagi ta vastu,
aga ma ei teadnud ta lugu.
Kui ta siis jagas kõigist neist kohutavatest asjadest,
millest ta on elus läbi läinud
ja kui raske ta elu oli isegi peale piiblikooli tulekut,
siis mul on tohutu austus selliste inimeste suhtes.
Nad lõikavad kõik läbi.
Jätavad maha oma pere, sõbrad ja turvatsooni
ning tulevad piiblikooli, pühendades end jüngriks olemisele.
Austan sellist asja tohutult.
Enamus me piiblikooli õpilastest
on nö loobunud oma elust ja plaanidest,
et saada jüngriks ja otsida Jumalat.
Mitte vaid selleks, et näha muutust oma elus,
aga et muuta ka teiste elusid.
Ma tohutult austan seda.
Olen sageli öelnud me piiblikooli lõpetajate kohta,
kes on läinud ja rajanud uusi piiblikoole -
eriti veel kolmandates riikides...
Nad loobuvad kõigest.
Kõigest.
Mõtlen Kerry peale,
kes lõpetas me kooli 21-aastaselt ja läks Venemaale,
kus ta on olnud 11-12 aastat.
Ta on teinud suurel hulgal jüngreid,
kellest paljud on lõpetanud ka piiblikooli.
Ta on avanud keskuse,
kust iga kuu saadetakse välja sadu ja sadu raamatuid üle Venemaa.
Ühtlasi on ta tõlkinud mu saated vene keelde,
mis jõuavad üle Venemaa 160 miljoni leibkonnani.
Seda kõike vaid tänu ühele naisele,
kes loobus oma elust ja läks Venemaale.
Ta on ka väga kaunis naine
ja ometi läks ta 20-aastaselt kolmandasse riiki,
loobudes kõigest ja hakates seal teenima.
Tundus, et ta loobub väga paljust.
Samas kohtas ta oma ameeriklasest abikaasat
just Venemaal.
Jumal viis nad üleloomulikult kokku.
Kuid ta oli valmis loobuma kõigest ja isegi mitte abielluma, kui tarvis.
Ta oli tõeline jünger, seades Jumala kõiges esikohale.
Tänu sellele aga Jumal ülendas teda.
Täna on tal abikaasa, laps ja väga edukas teenistus.
Nad on rajanud Venemaale 15 või enam piiblikooli,
kuigi nende eesmärk on rajada järgneva 5 aasta jooksul
1000 piiblikooli.
Ma austan sellist asja.
Need on tänapäeva jüngrid,
aga samas mitte tavapärased koguduse liikmed.
Enamus kristlaste jaoks on seda liiga palju.
Me piiblikooli tuli üks mees - Leland Shores
ja meil on üks väike videoklipp tema kohta.
Leland oli väga edukas ärimees.
Kord ühel peol tõmbas ta võileiva tüki kurku
ja oli lämbumas.
Ta arvas, et ta sureb.
Teda elustati ja ta tuli sellest välja,
aga seal põrandal lamades ta arvas, et ta sureb.
Ja korraga ta mõistis,
et ta raha ja edukus ei tähendanud sel hetkel mitte midagi.
Nii otsustas ta seal samas, põrandal lamades,
et kui ta peaks ellu jääma, pühendab ta kogu oma elu Jumalale.
Ta oli juba uuestisündinud kristlane,
aga ta oli kõigest pöördunu ja mitte jünger.
Siis aga otsustas ta jüngriks hakata.
Ta oli oma suhtes Jumalaga nii nõrk või ebaküps,
et ta ei osanud oma pühendumisega muud peale hakata,
kui et ta rändas aasta otsa ringi ja elas erinevates kloostrites.
Ta arvas, et see tähendab oma elu Jumalale pühendamist.
Ta ema aga oli meie teenistuse partner
ja soovitas oma pojal hoopis me piiblikooli tulla.
Ta polnud minust kunagi kuulnud, aga ta tuli,
nähes väga lühikese aja jooksul ka vilja.
Ta oli väga edukas ärimees ja ütles: "Selle asemel, et ise ratast leiutada,
tuleb leida keegi, kes on seda teinud ja matkida teda."
Nii pühendas ta end olema jünger ja lõpetas me piiblikooli,
minnes seejärel Ugandasse, kus ta raputas kogu rahvast.
Ta oli seal 5-6 aastat, surres 2011. aastal Ugandas,
olles pühendanud oma elu Issanda eesmärkide nimel.
Tegu oli kaasaja mehega, kes seads Jumala endast ettepoole,
andes oma elu üle Talle
ja vaadake, mida Jumal temaga väga lühikese aja jooksul tegi.
Tahan, et vaataksite seda väikest austusavaldust talle,
kes ta oli tõeline Jeesuse jünger.
Ja siis ma võtan peale seda tänase saate kokku.
Mu südamesoov Aafrikaga seoses on jüngerdamine.
Leland Shores liitus Charise Piiblikooliga 2002. a.
Peale kooli lõpetamist ja Ugandasse kolimist
lahkus ta 23. juunil, 2011. a. ootamatult igavikku.
Kõik Andrew Wommacki teenistusest, kes teda isiklikult tundsid,
kaotasid väga kalli sõbra.
Ta puudutas väga paljusid elusid unikaalsel ja unustamatul moel.
Samas teame, et tema pärand misjonärina
on alles oma kuju võtmas.
Küsimus on selles, kes me oleme Kristuses.
Peame õppima seda olema ja kui oleme seda õppinud,
saab Jumal täita meie läbi kõiki oma plaane,
mis omakorda laseb meil elada välja oma igavikulist saatust.
Minu jaoks on see tõeliselt põnev!
Teeme hetkeks pausi, et mälestada neid 9 aastat,
mille Leland veetis Charise Piiblikoolis ja Andrew Wommack Teenistuses,
mille jooksul Leland saavutas rohkem kui paljud kogu oma elu jooksul.
Leland Shores liitus Charise Piiblikooliga
2002. a. sügisel,
olles loobunud oma edukast karjäärist Dallases, Texases.
Ta müüs maha oma kodu ja enamus isiklikke asju
ning kolis Colorado Springsi.
Ta pühendas end innukalt õpingutele,
tundes erilist huvi jüngerdava evangelismi vastu,
mida õpetas Don Crow.
Seisin klassi tagaosas,
kui Don Crow jagas oma misjonireisist Ugandasse.
Mulle tundus, et keegi tuli seisis mu kõrval,
sest kuulsin häält, mis ütles:
"Ma valmistan sind Aafrikasse minekuks ette."
Ütlesin: "Hea küll."
Olen õppinud, et kui ütleme Jumalale "Jah",
siis on see ka Tema vastutus need asjad täide viia.
Leland õppis 2. kursusel,
kui läks koos Don Crow'ga Ugandasse.
Tegu oli ta esimese sammuga elumuutvast teekonnast.
Lelandi elu edasiviivad printsiibid
elavad täna edasi sadades tuhandetes inimestes
üle maailma.
Leland lõi Ugandas evangeelse jüngerlusprogrammi,
mis puudutab täna pea poolt miljonit inimest
selle Afrika rahva seas.
Leland avas ka A. Wommack Teenistuse raamatupoe
Uganda palinnas Kampalas,
muutes sõnumi Jumala armastusest ja armust
kättesaadavaks tuhandetele inimestele.
Ühtlasi rajas ta ka Ugandasse Charise Piiblikooli,
mille lõpetajad äratavad surnuid üles,
teevad Jumala Sõnaga täidetud raadiosaateid
ja korraldavad krussaade üle kogu maa.
Tema õpilased ja jüngrid paljundavad juba ta enda tegusid.
Kuna Leland keskendus jüngerdamisele,
on tema tõeline teenistus alles kogumas tuure,
omades suuremat potentsiaali, kui oskaksime ettegi kujutada.
See siin ongi Aafrika!
Näeme!
Leland viidi esmaspäeval haiglasse, kus tal tuvastati kopsupõletik.
Ta viidi intensiivravi osakonda,
kuhu ta pidanuks jääma 2 nädalaks, et omada täielikku rahu.
Neljapäeval aga ütlesid ta organid üles.
Lelandist jäid maha tema armas naine Carol
ja ta naise vanemad.
Ühtlasi aga ka ta enda ema, isa, õde ja vend Louisianas, USA's.
Samuti Charise Piiblikooli õpilased,
Paljud Aafrika pastorid, kes läbisid jüngerdava evangelismi kursuse
ja lugematu hulk muudetud elusid.
Külv, mille Leland külvas,
kannab saaki saagi järel veel eelolevatelgi aastatel,
kuna uusi inimesi jüngerdatakse
ja kutsutakse üles kandma edasi sõnumit
Jumala tingimusteta armust ja armastusest,
ehitades alusele, mille Leland Shores Ugandas rajas.
Mind on kutsutud Aafrikasse ja ma jään sinna elu lõpuni.
Leland Shores Juuli, 1962 - Juuni 2011
Lelandi lugu alles algab...
Kas pole imeline?
Olen nii põnevil sellest,
kuidas Jumal inimeste elusid puudutab,
nii et nad pühendavad selle Talle ja Tema teenimisele.
Kaasaja ajakirjade esikaantel on inimesed,
kes oskavad lüüa või visata palli,
kes oskavad näidelda või on lihtsalt ilusad.
Kui aga panna nende moraalinormid kaalule,
siis polekski tegelikult sinna midagi panna.
Tegu on inimestega, kellest ei peaks mitte eeskuju võtma
ja ometi vaadatakse neile alt üles ning kõik tahavad olla nende moodi.
Jumal ütleb 1. Saamueli 2:30:
"Sest kes austab mind, seda austan mina,
ja kes mind põlgab, saab põlatavaks."
See on veel üsna pehmelt öeldud.
Jumal ei austa neid, kes ei austa Teda.
Leland Shores austas Jumalat
ja ma usun, et need on need inimesed,
kes on kui kangelased, kelle peale vaadata.
Ja kuigi Leland suri Ugandas
ning me pidime sealse piiblikooli kinni panema,
kuna ei leidunud sobivat inimest, kes seda edasi juhiks.
Meil on selles osas väga ranged reeglid,
kes saab üldse minna ja rajada Charise Piiblikooli,
sest me tahame hoida alal kooli järjepidevust.
Nii pidime sealse kooli kinni panema.
Küll aga on meil nüüd üks abielupaar,
kes on valmis minema Ugandasse
ja alustama taas ka Piiblikooliga.
Lisaks on meil seal raamatupood
ja võimalus näidata Majaka telekanalil me 2 saadet päevas.
Imeline võimalus evangeeliumi jagamiseks Ugandas!
Majaka telekanal sai rajatud Hiina kommunistide poolt,
et teha selle kaudu oma propagandat.
Tänaseks aga on see kristlaste käes
ja nii näidatakse ka seda saadet seal 2 korda päevas.
See abielupaar, kes on valmis Ugandasse minema,
on järjekordne näide jüngerlusest.
Hank ja Mary tulid me kooli päris mitu aastat tagasi
ja Mary oli tulles ratastoolis.
Kui õigesti mäletan, oli tal sclerosis multiplex
ja ta oli ratastoolis.
Kuid esimese kursuse jõuludeks hakkas ta juba rulaatoriga ringi liikuma
Teise kursuse raames on me õpilastele kohustuslik
minna kuhugi välismaale misjonireisile.
Mary oleks ju võinud öelda, et tal on liiga raske liikuda,
aga ta oli teinud juba suuri edusamme ja kasutas selleks ajaks juba keppi.
Nii läks ta kaasa ja tegi kõike, mida kõik teisedki tegid.
Ajaks, mil nad kooli lõpetasid, oli Mary sisuliselt terve.
Jah, ta pole veel päris sama tugev
nagu need, kes pole seda haigust kunagi põdenud,
aga ta saab kõndida ja teha, mida iganes.
Nii ongi Mary ja Hank nüüd teel Ugandasse,
et võtta sealne töö üle ja kävitada taas ka piiblikool.
Muide, huvitav on see,
et kui Leland - mees, kellest just videot nägite,
me koolis käis,
töötas ta Hanki heaks, kel oli oma võileiva pood.
Hank oli Lelandi ülemus, kui nad mõlemad me piiblikoolis käisid
Siis aga rajas Leland Ugandas selle teenistuse,
mis võimaldas meil jõuda miljonite inimesteni.
Ja nüüd läheb Lelandi endine ülemus Hank sinna
koos oma naisega,
et jätkata tööd, millega Leland alustas.
Kas pole imeline?
Mu meelest on see küll imeline, kuidas Jumal kõik asjad välja töötab.
Nii tahan julgustada teidki.
Ma ei tea, kas või kui palju teile sealt videost meelde jäi,
aga Leland oli kord edukas ärimees.
Samas vaimses mõttes oli ta alles kõige alguses,
kui ta me piiblikooli tuli.
Hetkest, mil ta oma elu täielikult Jumalale pühendas,
muutis Jumal ta elu kõige täiega
ja raputas selle läbi kogu Uganda rahvast
ning rohkemgi veel.
Lelandi tunnistus elab edasi,
puudutades praegu me vaatajaidki üle kogu maailma.
Seda kõike vaid 7 aastaga!
Mees, kes oli vaevu päästetud
sai jüngriks, kes muutis rahvaid
ja tänu kellele avanes meil ka võimalus
kohtuda Uganda presidendi ja esimese leediga.
See on see, mida Jumal saab teha ainuüksi juba ühe elu kaudu.
Osad teist on ehk juba pikki aastaid olnud kristlased
ja teil on tunne, et nii palju aega on raisku läinud,
et mida siin enam teha?
Andke ka Jumalale 7 aastat.
Lihtsalt otsige Teda ja andke oma elu üle Talle,
tehes, mis iganes otsuseid, et saada Tema jüngriks.
Usun, et see, mida Jumal tegi Lelandi, Hanki või Maryga
või mida Ta on teinud sadade teiste inimestega,
seda Ta võib teiegagi teha.
Jumal võib muuta te elu.
Ta igatseb selle järele rohkemgi kui teie.
Teie asi on vaid otsustada.
Luuka 14:26-33 räägib ka sellest,
kuidas seada Jumalat esikohale võrreldes kõige muuga.
Pühendada Jumalale kõik, mida pühendada annab,
öeldes: "Jumal, minus pole ehk palju,
aga kõik, mis minus on, on 100% Sinu."
Hakka uuendama oma meeli ja õpi tunda Jumalariigi teid
ja Jumal muudab su elu.
Oled sa oma eluga rahul?
Aga oma suhtega Jumalaga?
On see nii tugev nagu sooviksid?
Ehk on aeg MUUTUSEKS!
5 MOODUST, kuidas muuta oma elu Charise Piiblikooli kaudu
Päevaõpe
Õhtukool
Õpe piiblikooli tütarharus
Interneti õpe
Kirja teel õpe
Charise Piiblikool on al. 1994. aastast tegelenud elude muutmisega.
See on muutnud õpilaste elusid vanuses 18-88 eluaastat.
Erinevate elualade esindajad,
kel kõigil on ühine eesmärk, usk ja tõde Jeesuses Kristuses.
Kusagil ei õpetata nii nagu siin!
Teate miks?
Sest siin õpetatakse sind tundma Jeesust.
Charise Piiblikoolis saad avastada oma annid ja eesmärgi,
saades osa praktilisest õppest ja teenimistööst.
Me muutume tänu üliheale sõnumile
Jumala tingimusteta armastusest ja armust.
Päevaõppe õpilased saavad vabalt suhelda
nii meeskonna kui õppejõududega vahetus klassiruumi õhkkonnas.
Õhtukooli õpilased saavad osa nii otse-eetri kui salvestatud õpetusest
väiksemas ja õdusamas atmosfääris.
Kui sul aga pole võimalik käia meie põhipiiblikoolis Colorados,
ära heida meelt,
sest me koolil on palju harusid üle maailma.
Võib-olla aga sobib sulle hoopis interneti teel õpe?
Saad õppida omaenda kodus, tööpaigas või isegi kohalikus kohvikus.
Abiks Charise Piiblikooli juhendaja.
Kui sul aga pole arvutit või ligipääsu internetile,
võid saada osa meie kirjakursusest.
Alusta, mil iganes oled valmis, õppides omas tempos.
5 MOODUST, kuidas muuta oma elu
Päevaõpe, õhtukool, tütarharud, interneti õpe, kirjakursus.
Vaata lähemalt ekraanil nähtava kodulehe kaudu!
Mida sa enam ootad?
Muuda oma elu
ja muuda maailma!
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Teine CD kogu seeriast on "Kes on jünger?"
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Muuda oma elu
Muuda maailma
Tõlge: Anne-Ly Raukas
Andrew Wommack Teenistus